Simetrična odbrana
Simetrična odbrana (poznata i kao Austrijska) jeste šahovsko otvaranje koje počinje potezima: 1. d4 d5 2. c4 c5. Prvi ju je opisao Alessandro Salvio 1604, a često se naziva Austrijskom jer su je proučavali austrijski šahisti, uključujući Hans Haberditza (oko 1901–1957), Hansa Müllera (1896–1971) i VM Ernsta Grünfelda. Simetrična odbrana je ne tako česta varijanta Odbijenog daminog gambita. Predstavlja najčišći test teorije o Daminom gambitu: da li crni može izjednačiti poziciju jednostavno kopirajući poteze bijelog. Većina teoretičara šahovskih otvaranja vjeruje da bi bijeli trebao steći prednost i da crni u najboljem slučaju igra na remi.